pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จับมือเมืองพัทยา รณรงค์ ลดใช้ถุงพลาสติก ตามโครงการทำความดีด้วยหัวใจ ลดภัยสิ่งแวดล้อม ลดรับ ลดให้ ลดใช้ถุงพลาสติก
วันจันทร์ที่ 17 กันยายน 2561
ทส. จับมือเมืองพัทยา รณรงค์ ลดใช้ถุงพลาสติก ตามโครงการทําความดีด้วยหัวใจ ลดภัยสิ่งแวดล้อม ลดรับ ลดให้ ลดใช้ถุงพลาสติก
ทส. จับมือเมืองพัทยา รณรงค์ ลดใช้ถุงพลาสติก ตามโครงการทําความดีด้วยหัวใจ ลดภัยสิ่งแวดล้อม ลดรับ ลดให้ ลดใช้ถุงพลาสติก
ทส. จับมือเมืองพัทยา รณรงค์ ลดใช้ถุงพลาสติก ตามโครงการทําความดีด้วยหัวใจ ลดภัยสิ่งแวดล้อม ลดรับ ลดให้ ลดใช้ถุงพลาสติก
วันนี้ (14 ก.ย. 61) กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม ร่วมกับ เมืองพัทยา จังหวัดชลบุรี จัดกิจกรรม “รณรงค์ ลดใช้ถุงพลาสติก ตามโครงการทําความดีด้วยหัวใจ ลดภัยสิ่งแวดล้อม ลดรับ ลดให้ ลดใช้ถุงพลาสติก” เพื่อเป็นการร่วมมือกันระหว่างภาครัฐ เอกชน และประชาชน ในการป้องกันและแก้ไขปัญหาพลาสติกให้เป็นไปอย่างมีประสิทธิภาพและเป็นรูปธรรม โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานเปิดกิจกรรม ณ สวนสาธารณะลานโพธิ์นาเกลือ ตลาดสดลานโพธิ์นาเกลือ เมืองพัทยา จังหวัดชลบุรี
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้นําคณะผู้บริหาร ข้าราชการ เจ้าหน้าที่ และประชาชนในพื้นที่ ร่วมเดินตลาด แจกถุงผ้าแก่พ่อค้าแม่ค้าและประชาชนที่มาใช้บริการในตลาดสดลานโพธิ์นาเกลือ เพื่อประชาสัมพันธ์รณรงค์ ลดใช้ถุงพลาสติกและโฟม
รัฐบาลไทย-ข่าวทำเนียบรัฐบาล-พล.อ.อ.ประจินฯ และ ดร.พิเชฐฯ ร่วมสัมมนาแผนแม่บทการพัฒนาเมืองอัจฉริยะ
วันศุกร์ที่ 17 พฤศจิกายน 2560
พล.อ.อ.ประจินฯ และ ดร.พิเชฐฯ ร่วมสัมมนาแผนแม่บทการพัฒนาเมืองอัจฉริยะ
พล.อ.อ.ประจินฯ
พลอากาศเอก ประจิน จั่นตอง รองนายกรัฐมนตรี เป็นประธานเปิดงานสัมมนาการจัดทําแผนแม่บทการพัฒนาเมืองอัจฉริยะ (Thailand Smart City Master Plan Conference) โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวรายงานวัตถุประสงค์การสัมมนาฯว่า กระทรวงดิจิทัลฯ มีส่วนสําคัญในการขับเคลื่อนประเทศด้วยเทคโนโลยีดิจิทัล โดยองค์กรต่างๆ ทั้งภาครัฐ และภาคเอกชน กําลังเร่งปรับเปลี่ยนกระบวนการภายในด้วยเทคโนโลยีดิจิทัล และเพื่อให้ความรู้กับประชาชนทั่วไป ได้เข้าใจการพัฒนาประเทศไปสู่ความเป็นดิจิทัลมากขึ้น การประกาศนโยบายขับเคลื่อนเศรษฐกิจและสังคมดิจิทัล (Digital Economy) ที่จะเน้นการผลักดันเมืองอัจฉริยะ (Smart City) เพื่อเป็นกลไกสร้างความเป็นอยู่ที่ดีขึ้น และในขณะเดียวกันก็สร้างโอกาสในการขยายตัวของเศรษฐกิจในระดับพื้นที่ให้ดีขึ้น ซึ่งรัฐบาลได้พัฒนาโครงสร้างพื้นฐานของประเทศไทยให้เกิดการเชื่อมต่อ รวมทั้งปรับเปลี่ยน แก้ไข ระเบียบ ข้อบังคับให้เอื้อต่อการลงทุน ตลอดจนส่งเสริมการพัฒนานวัตกรรม การเรียนรู้เทคโนโลยี ด้านการพัฒนาเมืองในอนาคต โดยงานสัมมนาดังกล่าวสํานักงานส่งเสริมเศรษฐกิจดิจิทัล (ดีป้า) กระทรวงดิจิทัลฯ และสํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี ร่วมกันจัดขึ้นเมื่อวันที่ 16 พฤศจิกายน 2560 ณ เวทีกลาง ฮอลล์ 104 ศูนย์นิทรรศการและการประชุมไบเทค บางนา กรุงเทพฯ
********************
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับ ผู้บัญชาการ กองกำลังสหรัฐอเมริกา ภาคพื้นแปซิฟิก
วันพฤหัสบดีที่ 22 กุมภาพันธ์ 2561
รอง นรม. และ รมว.กห. ให้การต้อนรับ ผู้บัญชาการ กองกําลังสหรัฐอเมริกา ภาคพื้นแปซิฟิก
รอง นรม. และ รมว.กห. ให้การต้อนรับ ผู้บัญชาการ กองกําลังสหรัฐอเมริกา ภาคพื้นแปซิฟิก
เมื่อ 22 ก.พ.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเข้าเยี่ยมคํานับของ พล.ร.อ. Harry B. Harris, Jr. (แฮรี่ บี แฮร์ริส) ผบ.กกล.สหรัฐอเมริกา ภาคพื้นแปซิฟิก ณ ศาลาว่าการกลาโหม
พล.ร.อ.แฮรี่ บี แฮร์ริส ได้กล่าวถึง ความสัมพันธ์ไทย-สหรัฐ ที่มีความมั่นคงแน่นแฟ้นมายาวนาน โดยไทย ถือเป็นมิตรประเทศที่สําคัญในภูมิภาค โดยเฉพาะปัจจุบัน ที่มีผู้นําระดับสูงของสหรัฐอเมริกาเดินทางมาเยือนไทย อย่างต่อเนื่อง ตั้งแต่ รมว.กห. , ประธานคณะเสนาธิการร่วม กองทัพสหรัฐอเมริกา และ ผบ.กกล.สหรัฐอเมริกา ภาคพื้นแปซิฟิก ซึ่งแสดงถึงการที่สหรัฐอเมริกาให้ความสําคัญกับไทยในฐานะพันธมิตรที่แนบแน่น รวมทั้งการเพิ่มพูนความสัมพันธ์และความร่วมมือทางทหารระหว่างกองทัพทั้งสองประเทศ โดยเฉพาะการเพิ่มขอบเขตการฝึก Cobra Gold ซึ่งสะท้อนถึงความสัมพันธ์ไทย-สหรัฐอเมริกาที่ต่อเนื่องและแน่นแฟ้นมาตลอด พร้อมทั้งยืนยันว่า สหรัฐอเมริกาและไทย จะคงความร่วมมือด้านความมั่นคงร่วมกัน เพื่อความสงบของภูมิภาค
พล.อ.ประวิตรฯ ได้กล่าวขอบคุณ พล.ร.อ.แฮรี่ ที่ให้เกียรติเดินทางมาร่วมปิดการฝึก Cobra Gold 2018 ซึ่งปีนี้สหรัฐอเมริกาได้เพิ่มกําลังทหารเข้าร่วมฝึกกว่า 2,000 นาย พร้อมทั้ง ขอขอบคุณสหรัฐอเมริกา ที่ให้การต้อนรับ นรม.ในโอกาสเดินทางไปเยือนสหรัฐอเมริกาที่ผ่านมา โดยขอยืนยันว่า กองทัพไทยพร้อมให้ความร่วมมือกับกองทัพสหรัฐอเมริกา เพื่อคงความสงบของภูมิภาคร่วมกัน
รัฐบาลไทย-ข่าวทำเนียบรัฐบาล-กรมบัญชีกลางเผยสิ้นเดือน ก.ค. 60 เบิกจ่ายพุ่งกว่า 82.24%
วันพฤหัสบดีที่ 10 สิงหาคม 2560
กรมบัญชีกลางเผยสิ้นเดือน ก.ค. 60 เบิกจ่ายพุ่งกว่า 82.24%
กรมบัญชีกลางเผยผลการเบิกจ่ายสิ้นเดือน ก.ค. 60 ภาพรวมเบิกจ่ายได้ 82.24% สูงกว่าเป้าหมาย 2.02% พร้อมติดตามและเร่งรัดอย่างเต็มความสามารถ
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยถึงผลการเบิกจ่ายงบประมาณรายจ่ายประจําปี 2560 ตั้งแต่วันที่ 1 ตุลาคม 2559 – 31 กรกฎาคม 2560 ว่า งบประมาณภาพรวมเบิกจ่ายได้ 2,247,601 ล้านบาท ของวงเงินงบประมาณ 2,733,000 ล้านบาท หรือคิดเป็นร้อยละ 82.24 แบ่งเป็น รายจ่ายประจําเบิกจ่ายแล้ว 1,954,339 ล้านบาท ของวงเงินงบประมาณ 2,184,128 ล้านบาท หรือคิดเป็นร้อยละ 89.48 ขณะที่รายจ่ายลงทุน (ไม่รวมงบกลาง) เบิกจ่ายแล้ว 292,261 ล้านบาท ของวงเงินงบประมาณ 464,226 ล้านบาท
คิดเป็นร้อยละ 62.96 โดยมีการก่อหนี้แล้ว 386,610 ล้านบาท หรือคิดเป็นร้อยละ 83.28 ซึ่งสูงกว่าเป้าหมายร้อยละ 2.02 (เป้าหมายร้อยละ 80.22) เบิกจ่ายต่ํากว่าเป้าหมายร้อยละ 7.42 (เป้าหมายร้อยละ 70.38)
ในส่วนของผลการเบิกจ่ายเงินงบประมาณรายจ่ายเพิ่มเติมประจําปีงบประมาณ พ.ศ. 2560 ภาพรวมเบิกจ่ายแล้ว81,655 ล้านบาท ของวงเงินงบประมาณเพิ่มเติม 190,000 ล้านบาท หรือคิดเป็นร้อยละ 42.98 แบ่งเป็น รายจ่ายประจํา เบิกจ่ายแล้ว 75,693 ล้านบาท ของวงเงินงบประมาณเพิ่มเติม 104,790 ล้านบาท หรือคิดเป็นร้อยละ 72.23 และรายจ่ายลงทุนเบิกจ่ายแล้ว 5,962 ล้านบาท ของวงเงินงบประมาณเพิ่มเติม 85,210 ล้านบาท หรือคิดเป็นร้อยละ 7 สําหรับเงินงบประมาณที่กันไว้เบิกเหลื่อมปี เบิกจ่ายแล้ว 184,973 ล้านบาท ของวงเงินงบประมาณ 276,529 ล้านบาท หรือคิดเป็นร้อยละ 66.89 ก่อหนี้แล้ว 239,929 ล้านบาท คิดเป็นร้อยละ 86.76
ขณะที่ผลการเบิกจ่ายมาตรการกระตุ้นการลงทุนขนาดเล็กทั่วประเทศ เบิกจ่ายแล้ว จํานวน 48,217 ล้านบาท ของวงเงิน 52,807 ล้านบาท หรือคิดเป็นร้อยละ 91.31 แบ่งเป็น มาตรการกระตุ้นจากงบกลางปี 2559 วงเงิน 23,000 ล้านบาท เบิกจ่ายแล้ว 20,282 ล้านบาท ของวงเงินที่ได้รับจัดสรร 21,711 ล้านบาท หรือคิดเป็นร้อยละ 93.42 ซึ่งก่อหนี้แล้ว 20,670 ล้านบาท หรือคิดเป็นร้อยละ 95.21 ส่วนผลการเบิกจ่ายรายจ่ายลงทุนที่มีวงเงินไม่เกิน 2 ล้านบาท ของงบประมาณ พ.ศ. 2560 เบิกจ่ายแล้ว 27,935 ล้านบาท ของวงเงินที่ได้รับจัดสรร 31,096 ล้านบาท หรือคิดเป็นร้อยละ 89.83 ซึ่งก่อหนี้แล้ว 29,178 ล้านบาท หรือคิดเป็นร้อยละ 93.83
โฆษกกรมบัญชีกลาง กล่าวในตอนท้ายว่า ผลการเบิกจ่ายภาพรวมในแต่ละเดือนดีขึ้นอย่างต่อเนื่อง แม้ว่ารายจ่ายลงทุนจะยังคงต่ํากว่าเป้าหมาย กรมบัญชีกลางจะพยายามติดตามและเร่งรัดการเบิกจ่ายอย่างเต็มความสามารถ เพื่อให้ผลการเบิกจ่ายใกล้เคียงกับเป้าหมายให้มากที่สุด
รัฐบาลไทย-ข่าวทำเนียบรัฐบาล-ปลัดสธ.สั่งการสสจ.ประจวบฯ เร่งสำรวจความเสียหาย รพ.ที่ถูกน้ำท่วม
วันเสาร์ที่ 6 ตุลาคม 2561
ปลัดสธ.สั่งการสสจ.ประจวบฯ เร่งสํารวจความเสียหาย รพ.ที่ถูกน้ําท่วม
ปลัดกระทรวงสาธารณสุข สั่งการนายแพทย์สาธารณสุขจังหวัดประจวบคีรีขันธ์ เร่งสํารวจ ประเมินความเสียหาย รพ.กุยบุรี รพ.สามร้อยยอด สํานักงานสาธารณสุขอําเภอกุยบุรี และรพ.สต. 3 แห่งที่ถูกน้ําท่วมจากฝนตกหนัก ทุกแห่งเปิดให้บริการได้ปกติ
ปลัดกระทรวงสาธารณสุข สั่งการนายแพทย์สาธารณสุขจังหวัดประจวบคีรีขันธ์ เร่งสํารวจ ประเมินความเสียหาย รพ.กุยบุรี รพ.สามร้อยยอด สํานักงานสาธารณสุขอําเภอกุยบุรี และรพ.สต. 3 แห่งที่ถูกน้ําท่วมจากฝนตกหนัก ทุกแห่งเปิดให้บริการได้ปกติ พร้อมกําชับให้จัดหน่วยแพทย์เคลื่อนที่ให้การดูแลประชาชนที่ประสบภัยน้ําท่วม
วันนี้ (6 ตุลาคม 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้รับรายงานจากนายแพทย์สามารถ ถิระศักดิ์ นายแพทย์สาธารณสุขจังหวัดประจวบคีรีขันธ์ ว่า ฝนที่ตกหนักทําให้เกิดน้ําท่วมในหลายพื้นที่ โดยมีสถานบริการสาธารณสุข ได้รับผลกระทบ 6 แห่ง ได้แก่ โรงพยาบาลกุยบุรี รั้วด้านข้างโรงพยาบาลเสียหายตลอดแนว โรงพยาบาลสามร้อยยอด บ้านพักได้รับน้ําท่วมเสียหาย 3 หลัง โรงพยาบาลส่งเสริมสุขภาพตําบล (รพ.สต.) บ้านดอนกลาง อ.กุยบุรี น้ําท่วมบ้านพักเจ้าหน้าที่ รพ.สต.บ้านดอนซอ อ.เมือง หม้อแปลงไฟฟ้าระเบิด และสํานักงานสาธารณสุขอําเภอกุยบุรี รั้วเสียหาย สถานบริการทุกแห่งสามารถเปิดให้บริการได้ตามปกติ
นายแพทย์สุขุมกล่าวต่อว่า ได้สั่งการให้สํานักงานสาธารณสุขจังหวัดประจวบคีรีขันธ์และกองแบบแผน กรมสนับสนุนบริการสุขภาพ เร่งสํารวจประเมินความเสียหาย และให้กองบริหารการสาธารณสุข สนับสนุนงบประมาณในการซ่อมแซมให้กลับสู่สภาพปกติอย่างเร่งด่วน เพื่อให้เจ้าหน้าที่มีความปลอดภัย พร้อมที่จะให้บริการประชาชนโดยไม่ต้องกังวล รวมทั้งให้จัดหน่วยแพทย์เคลื่อนที่ให้บริการประชาชนในพื้นที่น้ําท่วม ดูแลผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง อย่างใกล้ชิด จนกว่าสถานการณ์จะเข้าสู่ภาวะปกติ ในวันนี้ได้ส่งทีมเจ้าหน้าที่ลงพื้นที่ตําบลห้วยสัตว์ใหญ่ อําเภอหัวหิน ตําบลศิลาลอย อําเภอสามร้อยยอด และตําบลสามกระทาย อําเภอกุยบุรี ให้การดูแลสุขภาพประชาชนและแจกจ่ายยาชุดน้ําท่วมแล้ว
“อย่างไรก็ดี ขอให้สถานบริการสาธารณสุขที่อยู่ในภาคใต้ ติดตามเฝ้าระวังสถานการณ์น้ําท่วมฉับพลัน น้ําป่าไหลหลาก และน้ําล้นตลิ่งจากฝนตกหนักในช่วง 6 – 8 ตุลาคมนี้ และดําเนินการตามแผนรับน้ําท่วม เพื่อไม่ให้กระทบการจัดบริการประชาชน หากต้องการการสนับสนุนให้ติดต่อที่กองสาธารณสุขฉุกเฉินได้ตลอด 24 ชั่วโมง” นายแพทย์สุขุมกล่าว
******************************** 6 ตุลาคม 2561
รัฐบาลไทย-ข่าวทำเนียบรัฐบาล-ยธ. พิจารณาร่างพระราชบัญญัติล้มละลาย (ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน)
วันอังคารที่ 9 ตุลาคม 2561
ยธ. พิจารณาร่างพระราชบัญญัติล้มละลาย (ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน)
ยธ. พิจารณาร่างพระราชบัญญัติล้มละลาย (ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน)
ในวันอังคารที่ ๙ ตุลาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ แจ้งวัฒนะ กรุงเทพฯ
นายวิทยา สุริยะวงค์ รองปลัดกระทรวงยุติธรรม
เป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๒/๒๕๖๑
โดยที่ประชุมได้พิจารณาร่างพระราชบัญญัติล้มละลาย (ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน)
เพื่อเพิ่มประสิทธิภาพในการบังคับคดีล้มละลายให้สามารถรวบรวมทรัพย์สินมาแบ่งชําระหนี้ได้รวดเร็วขึ้น
เสริมสร้างความเชื่อมั่นในการลงทุนให้กับประเทศตามกรอบยุทธศาสตร์ชาติระยะ ๒๐ ปี
และแผนพัฒนาเศรษฐกิจและสังคมแห่งชาติ ฉบับที่ ๑๒
อันจะเป็นการยกระดับการบังคับคดีล้มละลายให้เป็นไปตามมาตรฐานวิชาชีพและจริยธรรมขั้นสูง
และก่อให้เกิดกระบวนการในการบังคับคดีที่มีประสิทธิภาพและเป็นมาตรฐานสากล
โดยที่ประชุมมีมติเห็นชอบในหลักการ และขอให้กรมบังคับคดีรับข้อสังเกตของที่ประชุม
ไว้เป็นข้อมูลประกอบการเสนอเรื่องต่อคณะรัฐมนตรีต่อไป
ทั้งนี้ ฝ่ายเลขานุการจะสรุปรายงานการประชุมและเสนอร่างพระราชบัญญัติดังกล่าว ตามลําดับชั้นต่อไป
รัฐบาลไทย-ข่าวทำเนียบรัฐบาล-สธ.ส่งทีมแพทย์ไทย ชุดที่ 2 สมทบดูแลสุขภาพผู้แสวงบุญฮัจย์ที่ซาอุดิอาระเบีย
วันพุธที่ 25 กรกฎาคม 2561
สธ.ส่งทีมแพทย์ไทย ชุดที่ 2 สมทบดูแลสุขภาพผู้แสวงบุญฮัจย์ที่ซาอุดิอาระเบีย
กระทรวงสาธารณสุข ส่งทีมแพทย์ พยาบาล และเจ้าหน้าที่สาธารณสุขชุดที่ 2 จํานวน 10 คน ไปสมทบภารกิจดูแลสุขภาพผู้แสวงบุญชาวไทยมุสลิมที่เดินทางไปประกอบพิธีฮัจย์ ประจําปี 2561 ประเทศซาอุดิอาระเบีย  ขณะนี้ หน่วยพยาบาลประจําเมืองเมกกะและเมืองมาดีนะห์ทั้ง 2 แห่ง พร
กระทรวงสาธารณสุข ส่งทีมแพทย์ พยาบาล และเจ้าหน้าที่สาธารณสุขชุดที่ 2 จํานวน 10 คน ไปสมทบภารกิจดูแลสุขภาพผู้แสวงบุญชาวไทยมุสลิมที่เดินทางไปประกอบพิธีฮัจย์ ประจําปี 2561 ประเทศซาอุดิอาระเบีย ขณะนี้ หน่วยพยาบาลประจําเมืองเมกกะและเมืองมาดีนะห์ทั้ง 2 แห่ง พร้อมเปิดให้บริการแล้ว
นายแพทย์มรุต จิระเศรษฐสิริ รองปลัดกระทรวงสาธารณสุข ให้สัมภาษณ์ว่า เมื่อค่ําวานนี้ (24 กรกฎาคม 2561) กระทรวงสาธารณสุข ได้ส่งทีมแพทย์ชุดที่ 2 จํานวน 10 คน มีนายแพทย์สุรสิทธิ์ ปานมณี โรงพยาบาลหาดใหญ่ เป็นหัวหน้าชุด เดินทางไปสมทบการปฏิบัติภารกิจด้านการแพทย์ การพยาบาลและสาธารณสุข ในการจัดบริการดูแลสุขภาพชาวไทยมุสลิม จํานวน 7,851 คน ที่เดินทางประกอบพิธีฮัจย์ ณ ประเทศซาอุดิอาระเบีย ประจําปี 2561 ทีมแพทย์ชุดที่ 2 นี้ จะไปปฏิบัติหน้าที่ ณ หน่วยพยาบาลเมืองเมกกะ และสับเปลี่ยนการทํางานกับทีมแพทย์ชุดแรกที่เดินทางไปปฏิบัติหน้าที่ ณ หน่วยพยาบาลเมืองมาดีนะห์ เมื่อวันที่ 14 กรกฎาคม 2561 ที่ผ่านมา
นายแพทย์มรุตกล่าวต่อว่า ในปีนี้ ได้จัดทีมแพทย์ พยาบาลและเจ้าหน้าที่สาธารณสุขไทย ทั้งสิ้น 32 คน แบ่งการทํางานเป็น 3 ชุด เพื่อปฏิบัติหมุนเวียนกัน คือ ชุดที่ 1 ตั้งเป็นศูนย์กลางบริการทางการแพทย์ที่นครเมกกะ คล้ายโรงพยาบาลสนาม ขนาด 20 เตียง มีบริการตรวจรักษา ดูแลผู้ป่วยฉุกเฉิน มีระบบการประสานงานกับโรงพยาบาลประเทศซาอุดีอาระเบีย ชุดที่ 2 หน่วยแพทย์เคลื่อนที่ ที่นครมาดีนะห์ และชุดที่ 3 หน่วยแพทย์เคลื่อนที่ทุ่งมีนา ซึ่งเป็นพื้นที่สําหรับให้ผู้แสวงบุญจากทั่วโลกรวมตัวและพักแรมอยู่ในเต็นท์เป็นเวลา 3 วัน ในการปฏิบัติงานจะประสานกับกระทรวงสาธารณสุขของซาอุดิอาระเบียอย่างใกล้ชิด โดยเฉพาะการเฝ้าระวังและมาตรการป้องกันเชื้อ เมอร์ส (MERS-Cov) ในกลุ่มผู้แสวงบุญ
ทั้งนี้ หน่วยรักษาพยาบาลเมืองมาดีนะห์และเมืองเมกกะ ทั้ง 2 แห่ง เปิดให้บริการทางการแพทย์แก่ผู้แสวงบุญชาวไทยมุสลิมทุกวัน ตั้งแต่วันที่ 17 กรกฎาคม 2561 ถึงวันที่ 21 กรกฎาคม 2561 เวลา 08.00 – 22.00 น.ตามเวลาท้องถิ่น (หยุดให้บริการในช่วงเวลาละหมาด) พร้อมให้บริการฉุกเฉินแก่ผู้แสวงบุญตลอด 24 ชั่วโมง โดยไม่เสียค่าใช้จ่าย ผู้สนใจสามารถติดตามข้อมูลการปฏิบัติหน้าที่ของคณะแพทย์และพยาบาลไทย ได้ที่ www.thaihajjmed.com
****************************** 25 กรกฎาคม 2561
รัฐบาลไทย-ข่าวทำเนียบรัฐบาล-โฆษกฯรัฐบาล ยืนยันการใช้งบประมาณ 64 จัดซื้ออาวุธ ยุทโธปกรณ์คุ้มค่า คำนึงถึงประโยชน์ต่อประเทศชาติสูงสุด
วันอังคารที่ 7 กรกฎาคม 2563
โฆษกฯรัฐบาล ยืนยันการใช้งบประมาณ 64 จัดซื้ออาวุธ ยุทโธปกรณ์คุ้มค่า คํานึงถึงประโยชน์ต่อประเทศชาติสูงสุด
โฆษกฯรัฐบาล ยืนยันการใช้งบประมาณ 64 จัดซื้ออาวุธ ยุทโธปกรณ์คุ้มค่า คํานึงถึงประโยชน์ต่อประเทศชาติสูงสุด
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีกล่าวถึงกรณีสมาชิกพรรคเพื่อไทยออกมาระบุให้นายกรัฐมนตรีนํางบประมาณปี64ของกระทรวงกลาโหมสําหรับซื้ออาวุธยุทโธปกรณ์ไปกู้วิกฤติเศรษฐกิจว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ชี้แจงชัดเจนถึงเหตุผลความจําเป็นไปแล้วและมีการตรวจสอบกับสํานักงบประมาณทุกอย่างยังคงเป็นไปตามระเบียบหลักเกณฑ์ทุกประการโดยเป็นงบฯผูกพันข้ามปีสําหรับการจัดซื้ออาวุธยุทโธปกรณ์เนื่องจากต้องใช้ระยะเวลาในการผลิตและการแบ่งชําระ
ขณะนี้ประเทศมีความจําเป็นในการปรับเปลี่ยนอาวุธยุทธโธปกรณ์ให้มีความเพียงพอเหมาะสมเพราะที่ผ่านมาไม่ได้มีการสนับสนุนงบให้มีการจัดซื้ออาวุธยุทโธปกรณ์ใหม่ๆทําให้ปัจจุบันมีอาวุธยุทโธปกรณ์เก่าประมาณร้อยละ80และเพื่อทดแทนไม่ให้ต้องเสียงบประมาณในการซ่อมบํารุงขณะเดียวกันที่ผ่านมาภารกิจป้องกันตามชายแดนต้องใช้กําลังพลจํานวนหลายหมื่นคนในการดูแลพื้นที่ทําให้การแก้ปัญหาชายแดนสามารถยุติได้ระดับหนึ่งจากภัยคุกคามในรูปแบบต่างๆ
โฆษกรัฐบาลระบุด้วยว่าต้องขอขอบคุณฝ่ายค้านที่แสดงความเป็นห่วงถึงการใช้งบประมาณของปี64ในครั้งนี้แต่ขอให้มีความเข้าใจและห่วงใยถึงลูกหลานที่เป็นทหารจําเป็นจะต้องมีอาวุธยุทโธปกรณ์ที่ทันสมัยเพื่อไม่ให้เกิดความสูญเสียด้วย
ทั้งนี้ขอให้มั่นใจได้ว่านายกรัฐมนตรีจะดูแลการดําเนินการทุกอย่างอย่างดีที่สุดและใช้งบประมาณให้คุ้มค่าและเกิดประโยชน์กับประเทศชาติและประชาชนมากที่สุดสําหรับในส่วนของงบประมาณที่นํามาให้ความช่วยเหลือประชาชนและฟื้นฟูประเทศนั้นอยู่ในงบประมาณพ.ร.ก.กู้เงิน1ล้านล้านบาทที่ผ่านความเห็นชอบจากสภาผู้แทนราษฎรแล้ว
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-4 หน่วยงาน ร่วมเฉลิมพระเกียรติ พัฒนาสิ่งแวดล้อมโรงพยาบาลสมเด็จพระยุพราชทั่วประเทศ
วันอังคารที่ 3 ธันวาคม 2562
4 หน่วยงาน ร่วมเฉลิมพระเกียรติ พัฒนาสิ่งแวดล้อมโรงพยาบาลสมเด็จพระยุพราชทั่วประเทศ
กระทรวงสาธารณสุข มูลนิธิโรงพยาบาลสมเด็จพระยุพราช มหาวิทยาลัยเกษตรศาสตร์ และสํานักงานกองทุนสนับสนุนการสร้างเสริมสุขภาพ (สสส.) ลงนามบันทึกข้อตกลงพัฒนาสิ่งแวดล้อมโรงพยาบาลสมเด็จพระยุพราช 21 แห่ง เฉลิมพระเกียรติพระบาทสมเด็จพระวชิรเกล้าเจ้าอยู่หัว
กระทรวงสาธารณสุข มูลนิธิโรงพยาบาลสมเด็จพระยุพราช มหาวิทยาลัยเกษตรศาสตร์ และสํานักงานกองทุนสนับสนุนการสร้างเสริมสุขภาพ (สสส.) ลงนามบันทึกข้อตกลงพัฒนาสิ่งแวดล้อมโรงพยาบาลสมเด็จพระยุพราช 21 แห่ง เฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลพระราชพิธีบรมราชาภิเษก
วันนี้ (3 ธันวาคม 2562) ที่กรมวิทยาศาสตร์การแพทย์ กระทรวงสาธารณสุข ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์สุขุม กาญจนพิมาย ปลัดกระทรวงสาธารณสุข ผู้ช่วยศาสตราจารย์รัชด ชมภูนิช รองอธิการบดีมหาวิทยาลัยเกษตรศาสตร์ และดร.สุปรีดา อดุลยานนท์ ผู้จัดการกองทุนสนับสนุนการสร้างเสริมสุขภาพ ลงนามบันทึกข้อตกลงการพัฒนาโรงพยาบาลสมเด็จพระยุพราช เฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสปีมหามงคลพระราชพิธีบรมราชาภิเษก
นายแพทย์สุขุมกล่าวว่า กว่า 40 ปี โรงพยาบาลสมเด็จพระยุพราชทั้ง 21 แห่งได้ประกอบภารกิจสนองต่อแนวพระราชปณิธานพระบาทสมเด็จพระวชิรเกล้าเจ้าอยู่หัว องค์นายกกิตติมศักดิ์มูลนิธิโรงพยาบาลสมเด็จพระยุพราช ให้โรงพยาบาลสมเด็จพระยุพราชเป็นที่พึ่งของประชาชนยามเจ็บป่วย มีการพัฒนาอย่างต่อเนื่อง และให้เป็นโรงพยาบาลเพื่อประชาชน โดยมีเป้าหมายพัฒนาโรงพยาบาลไปสู่ความเป็นเลิศในทุกด้าน ในโอกาสที่ก้าวเข้าสู่ทศวรรษที่ 5 ทรงมีพระราโชบาย ที่จะ “นําพาโรงพยาบาลสมเด็จพระยุพราช ผนวกเข้ากับการพัฒนาท้องถิ่นและชุมชน” จึงได้จัดทําแผนยุทธศาสตร์พัฒนาโรงพยาบาลสมเด็จพระยุพราชให้เป็น “โรงพยาบาลต้นแบบแห่งความสุข” มีสิ่งแวดล้อมที่เอื้อต่อการสร้างสุขภาวะในชุมชนรอบโรงพยาบาล ผู้รับบริการ บุคลากรมีความสุข และเป็นโรงพยาบาลแห่งความสุข โดยร่วมกับมูลนิธิโรงพยาบาลสมเด็จพระยุพราช มหาวิทยาลัยเกษตรศาสตร์ และสํานักงานกองทุนสนับสนุนการสร้างเสริมสุขภาพ (สสส.) พัฒนาสิ่งแวดล้อมในโรงพยาบาลสมเด็จพระยุพราชให้มีภูมิทัศน์ที่สร้างความสุข พัฒนาเชิงกายภาพที่สอดคล้องกับผังแม่บทต้นแบบพื้นที่อยู่ดีมีสุขในโรงพยาบาล โดยมอบให้กลุ่มวิจัยสิ่งแวดล้อม คณะสถาปัตยกรรมศาสตร์ มหาวิทยาลัยเกษตรศาสตร์ จัดทําผังแม่บทและแผนพัฒนาเชิงกายภาพที่เอื้อต่อการสร้างสุขภาวะของผู้ป่วย ชุมชน และบุคลากร เพื่อตอบรับกับความต้องการใช้พื้นที่ของโรงพยาบาล ซึ่งสํารวจพบว่าปัจจุบันมีผู้ใช้พื้นที่ทั้งผู้ป่วย ญาติ และเจ้าหน้าที่สูงสุด 5,900 คนต่อวัน
สําหรับการจัดทําแผนพัฒนากายภาพเพื่อใช้ประโยชน์พื้นที่ทั้งภายในและภายนอกอาคาร (Zoning) เชื่อมโยงกับการให้บริการ (Service Flow) ที่เป็นปัจจุบันและรองรับทิศทางขยายตัวในอนาคต ทั้งระบบสัญจร การเคลื่อนที่ของคน รถ กับระบบบริการต่างๆ (Circulation) ภายใต้การทํางานอย่างมีส่วนร่วม (Participatory) กับทุกภาคส่วนที่เกี่ยวข้อง รวมทั้งการใช้พื้นที่ของโรงพยาบาลสมเด็จพระยุพราชทั้ง 21 แห่ง รองรับกิจกรรมตามประเพณีของพื้นที่ รวมถึงการใช้ชีวิตของบุคลากรที่จะต้องมีพื้นที่เพื่อส่งเสริมสุขภาวะ มีความเป็นอยู่ที่ดี ซึ่งจะส่งผลถึงประสิทธิภาพการทํางาน การบริการประชาชนและภาพลักษณ์ของโรงพยาบาลสมเด็จพระยุพราช
****************************** 3 ธันวาคม 2562
รัฐบาลไทย-ข่าวทำเนียบรัฐบาล-ครม.มีมติเห็นชอบเพิ่มทุนให้ ธ.ก.ส. เพื่อเพิ่มศักยภาพในการขับเคลื่อนเศรษฐกิจฐานราก
วันพุธที่ 22 มกราคม 2563
ครม.มีมติเห็นชอบเพิ่มทุนให้ ธ.ก.ส. เพื่อเพิ่มศักยภาพในการขับเคลื่อนเศรษฐกิจฐานราก
ครม.มีมติเมื่อวันที่ 21 มกราคม 2563 เห็นชอบการเพิ่มทุนเรือนหุ้นของ ธ.ก.ส. จากเดิม 60,000 ล้านบาท เป็น 80,000 ล้านบาท เพื่อเพิ่มศักยภาพในการดําเนินภารกิจเป็นธนาคารพัฒนาชนบท ให้สอดคล้องกับทิศทางและนโยบายของภาครัฐตามกรอบแผนยุทธศาสตร์ชาติระยะ 20 ปี
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีมีมติเมื่อวันที่ 21 มกราคม 2563 เห็นชอบการเพิ่มทุนเรือนหุ้นของ ธ.ก.ส. จากเดิม 60,000 ล้านบาท เป็น 80,000 ล้านบาท เพื่อเพิ่มศักยภาพในการดําเนินภารกิจเป็นธนาคารพัฒนาชนบท ให้สอดคล้องกับทิศทางและนโยบายของภาครัฐตามกรอบแผนยุทธศาสตร์ชาติระยะ 20 ปี ด้านการสร้างรายได้และการเพิ่มขีดความสามารถในการแข่งขัน และขยายงานด้านการพัฒนาและส่งเสริมเศรษฐกิจฐานราก ทั้งด้านการอํานวยสินเชื่อ และการทํางานในท้องถิ่นร่วมกับเครือข่าย ทั้งภาครัฐ เอกชน และประชาสังคม ซึ่งเป็นไปในทิศทางเดียวกันกับแนวนโยบายของกระทรวงการคลัง ซึ่งให้ความสําคัญต่อการดูแลเศรษฐกิจฐานราก เพื่อสร้างโอกาส ลดความเหลื่อมล้ํา และขับเคลื่อนประเทศในระยะต่อไป
ความมั่นคงทางการเงินของ ธ.ก.ส. ที่แข็งแกร่งขึ้นนี้ เป็นปัจจัยสําคัญที่จะทําให้ ธ.ก.ส. สามารถผลักดันภารกิจได้อย่างเต็มศักยภาพตามภารกิจหลักในการให้ความช่วยเหลือเกษตรกรให้สามารถเข้าถึงแหล่งเงินทุนและเพิ่มขีดความสามารถการแข่งขันภาคเกษตรของไทย รวมถึงการเพิ่มรายได้และสร้างอาชีพให้แก่ผู้มีรายได้น้อยและขยายบทบาทของ ธ.ก.ส. ให้ครอบคลุมถึงการพัฒนาเศรษฐกิจฐานรากอย่างครบวงจรมากขึ้น ทั้งด้านการอํานวยสินเชื่อและการทํางานร่วมกับเครือข่าย เช่น การส่งเสริมให้เกิดเกษตรกรรุ่นใหม่หรือ Smart Farmerการพัฒนาผู้ประกอบการธุรกิจเกษตร (Small and Medium Agriculture Enterprises : SMAEs) วิสาหกิจชุมชน วิสาหกิจเพื่อสังคม กองทุนหมู่บ้าน สถาบันการเงินประชาชน และสหกรณ์การเกษตร การนําเทคโนโลยีมาใช้เพิ่มผลิตผล แปรรูปสินค้าเพื่อเพิ่มมูลค่า พัฒนาผลิตภัณฑ์ชุมชนและร้านค้าชุมชน ตลอดจนสร้างกิจกรรมทางเศรษฐกิจแนวใหม่โดยเชื่อมโยงกับการท่องเที่ยวชุมชน รวมถึงการดูแลให้ความช่วยเหลือเกษตรกรซึ่งเป็นกลุ่มที่เปราะบางเมื่อเกิดเหตุภัยธรรมชาติหรือภัยพิบัติ
การเพิ่มทุนในครั้งนี้ นอกจากจะทําให้ ธ.ก.ส. สามารถขยายบทบาทในการพัฒนาเศรษฐกิจฐานรากแล้ว ยังก่อให้เกิดประโยชน์ต่อเศรษฐกิจไทยในภาพรวม ทั้งด้านเศรษฐกิจ การเงิน และสังคม โดยจะทําให้ ธ.ก.ส. สามารถปล่อยสินเชื่อได้ 12 เท่าของทุนที่เพิ่มขึ้น คิดเป็นมูลค่าสินเชื่อที่สามารถเพิ่มขึ้น 2.4 แสนล้านบาท ส่งผลให้มีเกษตรกรมีเงินทุนเพิ่มขึ้น ระบบเศรษฐกิจฐานรากเข้มแข็งขึ้น และกระตุ้นผลิตภัณฑ์มวลรวมในประเทศภาคเกษตรให้ขยายตัวสูงขึ้น
สํานักงานคณะกรรมการนโยบายรัฐวิสาหกิจ กองพัฒนารัฐวิสาหกิจ 3
โทร 0 2298 5880 ต่อ 2130
รัฐบาลไทย-ข่าวทำเนียบรัฐบาล-ผลประชุมองค์กรหลัก 6/2560
วันพุธที่ 8 กุมภาพันธ์ 2560
ผลประชุมองค์กรหลัก 6/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย พล.อ.สุรเชษฐ์ ชัยวงศ์ และ ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ตลอดจนผู้บริหารฝ่ายการเมือง ร่วมประชุมองค์กรหลัก ครั้งที่ 6/2560
•เรื่องที่นายกรัฐมนตรีสั่งการในที่ประชุมคณะรัฐมนตรี (7กุมภาพันธ์2560)
นพ.ธีระเกียรติ เจริญเศรษฐศิลป์ รมว.ศึกษาธิการกล่าวว่า ก่อนการประชุมคณะรัฐมนตรีครั้งนี้ พล.อ.ประยุทธ์ จันทร์โอชา นายกรัฐมนตรี ได้แสดงความชื่นชมนักเรียนกลุ่มที่มีความสามารถเป็นเลิศทางวิชาคณิตศาสตร์ ภาษาอังกฤษ ด้านการกีฬา และกลุ่มที่ได้รับรางวัลระดับนานาชาติ (ผู้ได้รับเหรียญโอลิมปิกทางวิชาการ) จากจังหวัดต่าง ๆ อาทิ โรงเรียนบุญวาทย์วิทยาลัย ยุพราชวิทยาลัย หาดใหญ่วิทยาลัย ราชสีมาวิทยาลัย สวนกุหลาบวิทยาลัย ฯลฯ ซึ่งได้มาเข้าเยี่ยมคารวะ และรับโอวาทจากนายกรัฐมนตรี ที่ทําเนียบรัฐบาล โดยขอให้สํานักงานคณะกรรมการการศึกษาขั้นพื้นฐาน (สพฐ.) และหน่วยงานที่เกี่ยวข้องต่อยอดให้มีเด็กเก่งด้านต่าง ๆ ในทุกโรงเรียน
นอกจากนี้ นายกรัฐมนตรี และรัฐมนตรีว่าการกระทรวงมหาดไทย กล่าวในที่ประชุมคณะรัฐมนตรี โดยแสดงความขอบคุณนักเรียนนักศึกษา คณะครู และผู้บริหารสถานศึกษา สํานักงานคณะกรรมการการอาชีวศึกษา และสํานักงาน กศน. รวมทั้งกองทัพบก ที่ลงไปช่วยเหลือประชาชน รวมทั้งซ่อมแซมบ้านเรือนให้กับผู้ประสบอุทกภัยในจังหวัดภาคใต้
•การเตรียมจัดงานรําลึกถึงในหลวง รัชกาลที่ 9 ""เสมาร่วมใจ รําลึกถึงพ่อ"
นายประเสริฐ บุญเรือง รองปลัดกระทรวงศึกษาธิการได้รายงานเกี่ยวกับการเตรียมจัดงานรําลึกถึงพระบาทสมเด็จพระปรมินทรมหาภูมิพลอดุลยเดช ตามนโยบายรัฐบาล โดยกิจกรรมครั้งแรกของกระทรวงศึกษาธิการ กําหนดจัดงานรําลึก"เสมาร่วมใจ รําลึกถึงพ่อ"ในวันพุธที่ 15 กุมภาพันธ์ 2560 ตั้งแต่เวลา 8.30 น. เป็นต้นไป ที่บริเวณริมคลองผดุงกรุงเกษม โดยมี รมว.ศึกษาธิการ เป็นประธานเปิดงาน
• สมเด็จพระเทพรัตนราชสุดาฯ สยามบรมราชกุมารี ทรงห่วงใยการศึกษา
พล.อ.สุรเชษฐ์ ชัยวงศ์ รมช.ศึกษาธิการรายงานในที่ประชุมว่า ในการเฝ้ารับเสด็จฯ สมเด็จพระเทพรัตนราชสุดาฯ สยามบรมราชกุมารี ซึ่งเสด็จพระราชดําเนินทรงเป็นองค์ประธานเปิดการประชุมวิชาการระดับชาติ องค์การเกษตรกรในอนาคตแห่งประเทศไทย ในพระราชูปถัมภ์ฯ (อกท.) ครั้งที่ 38 เมื่อวันศุกร์ที่ 3 กุมภาพันธ์ 2560 ณ วิทยาลัยเกษตรและเทคโนโลยีอุทัยธานี นั้นพระองค์ทรงชื่นชมการจัดศูนย์ FixIt Centerของสํานักงานคณะกรรมการการอาชีวศึกษา (สอศ.) ที่ได้ออกช่วยเหลือประชาชนผู้ประสบภัยพิบัติต่าง ๆ มาโดยตลอดโดยมีพระราชกระแสเพิ่มเติมให้มีการส่งเสริมสนับสนุนให้เด็กมาเรียนสายอาชีวศึกษาให้มากขึ้นเพราะจบแล้วมีงานทํา ส่วนปัญหาการทะเลาะวิวาทลดน้อยลง ซึ่งถือเป็นเรื่องที่ดี
นอกจากนี้ การออกใบประกอบวิชาชีพของคนเก่ง ๆ ที่ต้องการเข้ามาเป็นครู ก็เป็นเรื่องที่กระทรวงศึกษาธิการควรเร่งดําเนินการต่อไป
• การพัฒนาการศึกษาในพื้นที่ชายแดน
พล.อ.สุรเชษฐ์ ชัยวงศ์ รมช.ศึกษาธิการกล่าวด้วยว่า ได้รายงานให้ที่ประชุมรับทราบความก้าวหน้าการพัฒนายกระดับคุณภาพการศึกษาในพื้นที่ชายแดน ซึ่งจะมีการแต่งตั้งคณะกรรมการ และจัดทําแผนการดําเนินงานให้แล้วเสร็จ ก่อนเปิดภาคเรียนปีการศึกษา 2560
• การประชาสัมพันธ์เชิงรุก
รมว.ศึกษาธิการ มอบม.ล.ปนัดดา ดิศกุล รมช.ศึกษาธิการจัดระบบงานประชาสัมพันธ์ของกระทรวงศึกษาธิการ เพื่อสื่อสารและสร้างการรับรู้ต่อสาธารณชนในวงกว้าง เกี่ยวกับความก้าวหน้าการดําเนินงานด้านการศึกษา ตามนโยบายรัฐบาลและกระทรวงศึกษาธิการ
รัฐบาลไทย-ข่าวทำเนียบรัฐบาล-นายกรัฐมนตรีขอให้ทุกคนให้ความสำคัญกับยุทธศาสตร์ชาติถึงสาระสำคัญ อย่าให้ใครมาบิดเบือนข้อมูล
วันอังคารที่ 19 มิถุนายน 2561
นายกรัฐมนตรีขอให้ทุกคนให้ความสําคัญกับยุทธศาสตร์ชาติถึงสาระสําคัญ อย่าให้ใครมาบิดเบือนข้อมูล
นายกรัฐมนตรีขอให้ทุกคนให้ความสําคัญกับยุทธศาสตร์ชาติถึงสาระสําคัญ อย่าให้ใครมาบิดเบือนข้อมูล
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงยุทธศาสตร์ชาติว่า ขอให้ทุกคนให้ความสําคัญกับยุทธศาสตร์ชาติถึงสาระสําคัญ อย่าให้ใครมาบิดเบือนข้อมูล แต่มีความเห็นต่างได้
-------------------------------------------------